Danila Bojovića bb, 81400 Nikšić // е-mail: ff@ucg.ac.me // web: <https://www.ucg.ac.me/ff>

CPD/LLL Strategy

Strategija stručnog usavršavanja/cjeloživotnog učenja

Filozofski fakultet, sa sjedištem u Nikšiću, je visokoškolska ustanova koja djeluje u sastavu Univerziteta Crne Gore, kao jedna od njegovih najstarijih organizacionih jedinica. Filozofski fakultet se dominantno bavi obrazovanjem i osposobljavanjem studenata za buduće obrazovanje nekog od nastavničkih profila (vaspitača, učitelja, pedagoda, psihologa i sl.). Filozofski fakultet u Nikšiću danas predstavlja složenu obrazovnu i naučnu instituciju, koja u okviru svoje matične djelatnosti organizuje i realizuje nekoliko nivoa studija - osnovne, specijalističke, poslijediplomske i doktorske studije. Tokom realizacije projekta KEY (*Keep Educating Yourself)* Filozofski fakultet je razvio strategiju stručnog usavršavanja vaspitaca/nastavnika, odnosno cjeloživotnog učenja vaspitača/nastavnika kroz programe stručne obuke koji se akredituju od strane Zavoda za školstvo Crne Gore. Kroz novoformirani Centar za stručno usavršavanje realizuju se obuke vaspitača/nastavnika iz oblasti različitih programa koji su akreditovani od strane ove visokoškolske institucije.

Filozofski fakultet ima oko sedamdeset zaposlenih, od kojih više od polovine akademskog osoblja u izbornom zvanju, dok je ostatak angažovan na nenastavnim aktivnostima. Fakultet posjeduje prostor za rad od više hiljada kvadrata, kao i izuzetno veliki dvorišni prostor.

Osim nastavnog procesa, na Fakultetu se odvija i niz zanimljivih programa: kursevi, škole, seminari i druge vannastavne aktivnosti, kroz čiju realizaciju se pruža šansa studentima da svoja znanja i svoje slobodno vrijeme provedu na kvalitetan i zanimljiv način. Takođe, Fakultet ima veoma razvijenu međunarodnu saradnju i svi studenti imaju priliku da određeni period studija provedu na nekom od inostranih fakulteta.

Rad Filozofskog fakulteta veoma je transparentan. Rezultati rada, između ostalog, prezentovani su i na naučnim skupovima, tribinama, okruglim stolovima, u štampanima publikacijama, na internet stranici Fakulteta i Univerziteta, Facebook stranici, kao i u brojnim nastupima zaposlenih na lokalnim i nacionalnim TV i radio stanicama, štampanim medijima. Izvještaji o radu Filozofskog fakulteta se objavljuju u sklopu izvještaja rada UCG, koji je koncipiran kao integrisani univerzitet, podložan stalnim provjerama i kontrolama rada.

Filozofski fakultet je realizacijom KEY projekta razvio jasnu viziju stručnog djelovanja na polju pružanja podrške vaspitačima/nastavnicima u cilju potpunije stručne obuke u radu s djecom kako ranog, tako i školskog uzrasta. Priritetno se pristupa istraživanju potreba vaspitača I na osnovu istih pristupa koncipiranju programa obuke. Razvoj programa stručne obuke vaspitača/nastavnika kroz različite modele učenja i obuke, e-učenja i primjena inovativnih metoda učenja, imaju za cilj konstantnu tržišnu adaptaciju i stručno usavršavanje praktičara, ali i studenata. Pored edukacije iz domena savremenih obrazovnih sadržaja, posebna pažnja posvećuje se takođe promociji i očuvanju profesije.

Nastavnici angažovani u Centru za obuku nastavnika kontinuirano rade na promociji programa stručne obuke u smislu dostupnosti i vrijednosti edukacije ponuđenim programima, kao i unaprjeđenju sistema stručne podrške i kulture metodičkog kvaliteta.

Filozofski fakultet, pored potpunog uvažavanja svih pravila i procedura osmišljavanja i akreditovanja program stručne obuke prema zakonskoj osnovi koju propisuje nadležno Ministarstvo prosvjete, posebno njeguje kulturu akademskog integriteta, s obzirom na činjenicu da etika kao filozofska disciplina čini okosnicu akademskog integriteta. Na Filozofskom fakultetu posljednjih nekoliko godina organizovan je niz stručnih obuka, radionica i okruglih stolova*. KEY* projekat je dio programa ERASMUS+ programa i u okviru njega je na Filozofskom fakultetu realizovano niz stručnih obuka vaspitača.

##

**Ciljevi programa stručnog usavršavanja/cjeloživotnog učenja**

Osnovni ciljevi organizovanja programa cjeloživotnog učenja *„Profesionalni razvoj i stručno osposobljavanje nastavnika za pedagoški rad“* su sljedeći:

* povećanje kompetencija svršenih visokoškolaca – nastavnika/vaspitača;
* razvoj andragoškog pristupa kod poučavanja i obrazovanja odraslih u Crnoj Gori;
* unaprjeđenje pedagoških sposobnosti nastavnika/vasaradnika u nastavi sa stečenim visokim obrazovanjem kao preduslovom uspješnog rada u praksi;
* unapređenje nastavne prakse u školi i vrtiću kroz povećanje broja kompetentnog nastavnog osoblja na javnim i privatnim vaspitno-obrazovnim ustanovama u Crnoj Gori.

##  **Opis programa cjeloživotnog učenja**

Razvijeni program cjeloživotnog učenja *„Profesionalni razvoj i stručno osposobljavanje nastavnika/vaspitača za pedagoški rad“* omogućiće dodatno obrazovanje i usavršavanje radno angažovanog nastavnog osoblja (nastavnici/vaspitači u nastavi) na ustanovama koje se bave vaspitanjem i obrazovanjem u Crnoj Gori iz oblasti pedagodije, psihologije, didaktike i metodike nastave, čime će se ojačati individualne kompetencije ovog kadra, osposobljenog da adekvatno i profesionalno odgovori na buduće izazove u svojoj struci.

Program cjeloživotnog učenja obuhvata sljedeće teme: **KREATIVNE MOGUĆNOSTI RAZVIJANJA POČETNIH MATEMATIČKIH POJMOVA, VJEŽBE SVAKODNEVNOG ŽIVOTA U MONTESORI PEDAGOGIJI, PODSTICANJE SENZOMOTORNOG RAZVOJA PREMA MONTESORI PEDAGOGIJI, RAZVOJ I UČENJE U PRIRODI, PRILAGOĐAVANJE TEHNIKA PLASTIČNOG OBLIKOVANJA (VAJANJE) I JEDNOSTAVNOG OTISKIVANJA (GRAFIKA) DJECI PREDŠKOLSKOG UZRASTA, OSNOVE KORIŠĆENJA RAČUNARA I OSNOVE UPOTREBE INTERNETA.**

##

## **Trajanje programa cjeloživotnog učenja**

Predviđeno trajanje direktne obuke je od 8 do 16 sati. Realizacija svakog pojedinačnog programa zavisi od interesovanja institucije ili grupe polaznika i usaglašenih datuma dobijanja saglasnosti od strane Zavoda za školstvo. Filozofski fakultet je učestvovao u akreditaciji navedenih programa koji se planiraju realizovati u 2022/2023. i 2023/2024. godini.

## **Vrsta isprave koja se dobija nakon završetka programa cjeloživotnog učenja**

Nakon završetka programa cjeloživotnog učenja, svim polaznicima koji uspješno završe program usavršavanja, biće dodijeljen Sertifikat o završenom programu cjeloživotnog učenja od strane Zavoda za školstvo.

## **Opis ciljne grupe programa cjeloživotnog učenja**

Kao što je to već ranije navedeno, ciljnu grupu predmetnog programa cjeloživotnog učenja su svi nastavnici/vaspitači u nastavi koji su zaposleni u javnim i privatnim ustanovama koje se bave vaspitanjem i obrazovanjem djece, koji smatraju da je neophodno da unaprijede svoje nastavničke kompetencije u oblasti pedagodije, psihologije, didaktike i metodike nastave. Poseban akcenat je na usavršavanju pedagoških vještina, koje su danas sve popularnije kada je u pitanju učenje i podučavanje usmjereno na djecu (predškolski i školski uzrast). Programi nijesu obavezujući, ali su dio ukupnih programa stručne obuke koji se mogu birati za obezbjeđivanje nastavka licence za rad u vaspitno-obrazovnom procesu.

## **Uslovi, kriterijumi i postupak prijave na program cjeloživotnog učenja**

Pravo prijave na poseban program usavršavanja imaju kandidati koji obavljaju poslove nastavnika/vaspitača u nastavi, sa prethodno završenim odgovarajućim nivom obrazovanja. Nakon sticanja stručne kvalifikacije, nastavno osoblje može se prijaviti na neki od akreditovanih programa radi stručne obuke i proširenja kompetencija rada u vaspitno obrazovnom procesu. Uslovi, kriterijumi i postupak prijave na program stručne obuke/cjeloživotnog učenja su detaljno regulisana pravilima za programe stručnog usavršavanja.

## **Broj polaznika i model finansiranja programa cjeloživotnog učenja**

Predviđeni broj polaznika je minimum 20, a maksimum 30. Ideja ovog programa cjeloživotnog učenja je da se radi u manjim grupama, kako bi se što kvalitetnije pristupilo obradi tematskih oblasti i na taj način omogućilo uspješno savladavanje praktične nastave od strane polaznika.

Kada je u pitanju model finansiranja, predviđeno je da predmetni program stručnog obučavanja/cjeloživotnog učenja bude isključivo samofinansirajući, osim za polaznike u periodu implementacije KEY projekta do 15. novembra 2022. godine. Nakon toga, cijena po polazniku bi trebalo da iznosi 15 do 20 eura po danu.

## **Obaveze polaznika programa cjeloživotnog učenja**

Uslovi i kriterijumi za upis na predmetni program cjeloživotnog učenja su sljedeći:

* Polaznik mora imati zvršene studije obima minimum 180 ili 240 ECTS kredita
* Polaznik mora biti radno angažovan u vaspitno-obrazovnoj ustanovi

Svi polaznici imaju obavezu da prisustvuju obuci, da aktivno učestvuju u radu tokom cijelog trajanja izvođenja programa, blagovremeno predaju radne zadatke i realozuju izvještaj u ustanovi iz koje dolaze. Svi radni zadaci su prilagođeni osnovnoj namjeni programa. Akcenat postavljenih ishoda obuke-učenja je na praktičnim nastavničkim vještinama, te će sve aktivnosti biti više praktičnog, nego teorijskog karaktera.

# **PLAN I PROGRAM CJELOŽIVOTNOG UČENJA**

## **Program cjeloživotnog učenja**

Program cjeloživotnog učenja *„Profesionalni razvoj i stručno osposobljavanje nastavnika/vaspitača za pedagoški rad“* predstavlja ponudu akreditovanih programa obuke za vaažeći period, koji je u potpunosti usklađene sa akreditacionim periodim.

Teme obuka za 2022/2023. i 2023/2024. godinu su:

* **KREATIVNE MOGUĆNOSTI RAZVIJANJA POČETNIH MATEMATIČKIH POJMOVA,**
* **VJEŽBE SVAKODNEVNOG ŽIVOTA U MONTESORI PEDAGOGIJI,**
* **PODSTICANJE SENZOMOTORNOG RAZVOJA PREMA MONTESORI PEDAGOGIJI,**
* **RAZVOJ I UČENJE U PRIRODI, PRILAGOĐAVANJE TEHNIKA PLASTIČNOG OBLIKOVANJA (VAJANJE) I JEDNOSTAVNOG OTISKIVANJA (GRAFIKA) DJECI PREDŠKOLSKOG UZRASTA,**
* **OSNOVE KORIŠĆENJA RAČUNARA I OSNOVE UPOTREBE INTERNETA.** **3.2. Plan cjeloživotnog učenja**

#  **ISHODI UČENJA PROGRAMA CJELOŽIVOTNOG UČENJA**

Opšti ishodi učenja koji se stiču programom cjeloživotnog učenja definisani su aktuelnim potrebama tržišta rada, a koji su nastali kao rezultat istraživanja i analize nastavničkih kompetencija u ustanovama koje se bave vaspitanjem i obrazovanjem djece u vrtiću i školi u Crnoj Gori. S tim u vezi, polaznik koji uspješno prođe program stručne obuke i usavršavanja moći će da:

* Planira modele rada naučene u praksi
* Organizuje i realizuje nastavni proces po naučenim modelima rada;
* Primjenjuje nove metode, oblike i načine rada u učenju i nastavi;
* Komunicira i sarađuje sa svim učesnicima u nastavnom procesu;
* Osposobljava djecu/učenike za primjenu naprednih vještina u životu i praksi;
* Kontinuirano se usavršava u pedagoškim vještinama.

# **NAČIN IZVOĐENJA PROGRAMA CJELOŽIVOTNOG UČENJA**

## **Realizacija programa cjeloživotnog učenja**

Obuka će se realizovati posredstvom interaktivnog rada, vježbi (praktična nastava), kao i samostalnog rada polaznika.

Realizacija ovog programa će se sprovesti uz holistički pristup učenju i razvoju vještina, što podrazumijeva da didaktički principi (individualizacija, aktivno učenje, povezivanje teorije i prakse, princip primjenjivosti znanja) imaju ulogu vodećih i obavezujućih smjernica. Planirana je organizacija rada u malim grupama, diskusija, problemsko učenje, istraživačko učenje i ostali metodi koji za cilj imaju unaprjeđenje nastavničkih kompetencija.

U procesu obuke apsolutno se podrazumijeva međusobno uvažavanje svih učesnika, što je odlika demokratskog pedagoškog ambijenta.

**RESURSI ZA REALIZACIJU PROGRAMA CJELOŽIVOTNOG UČENJA**

## **Osoblje uključeno u realizaciju programa cjeloživotnog učenja**

U cilju pružanja optimalnog iskustva nastavnicima/vaspitačima, ustanova obezbjeđuju niz resursa radi pružanja podrške u obuci. Ovi resursi su različiti, od fizičkih resursa, poput materijala, sredstava za obuku i tehničku infrastrukturu, do ljudskih resursa u vidu nastavnika koji kreiraju i izvode obuku.

Kada je u pitanju osoblje uključeno u realizaciju programa cjeloživotnog učenja, a naročito imajući u vidu širok spektar tematskih oblasti koje ovaj program pokriva, u realizaciju će biti uključeno nastavno osoblje sa više studijskih programa UCG-a, uz primarnu podršku akademskog osoblja sa Filozofskog fakulteta. U perspektivi, planirano je da se u realizaciju programa uključe iskusni nastavnici iz prakse iz različitih vaspitno-obrazovnih ustanova.

S obzirom na činjenicu da je Filozofski fakultet prvenstveno ustanova koja obrazuje budući nastavni, većina istraživanja koja akademsko osoblje obavlja u sklopu svojih redovnih aktivnosti, direktno sadrži preporuke za unaprjeđenje nekog obrazovnog segmenta. Pošto je Filozofski fakultet nosilac ovog programa cjeloživotnog učenja, za rukovođenje programom biće odgovoran dekan, prodekan za nastavu i rukovodilac programa cjeloživotnog učenja.

Sljedeće osoblje će biti uključeno u realizaciju programa cjeloživotnog učenja u prvoj fazi realizacije (testna faza):

1. Prof. dr Veselin Mićanović, Filozofski fakultet, UCG
2. Prof. dr Tatjana Novović, Filozofski fakultet, UCG
3. Prof. dr Dijana Vučković, Filozofski fakultet, UCG
4. Prof. dr Biljana Maslovarić, Filozofski fakultet, UCG
5. Prof. dr AnaMiljkovac, Filozofski fakultet, UCG
6. mr Marijana Blečić, Filozofski fakultet, UCG.

##

## **Fizički i materijalni uslovi za izvođenje programa cjeloživotnog učenja**

Program cjeloživotnog učenja će se organizovati na Filozofskom fakultetu, u Centru za obuku nastavnika/vaspitača. Prostor u okviru Filozofskog fakulteta je opremljen modernom kompjuterskom opremom, didaktuičkim materijalima i radnim materijalom što omogućava nastavnom osoblju adekvatnu pripremu nastave, ali i polaznicima obuku u oblastima kod kojih je primjena informacionih tehnologija neophodna.

**Prilog: Programi obuke nastavnika/vaspitača akreditovani od strane Filozofskog fakulteta za nastavnu 2022/2023. i 2023/2024. godinu**

**SPISAK AKREDITOVANIH PROGRAMA STRUČNOG USAVRŠAVANjA NASTAVNIKA, VASPITAČA I STRUČNIH SARADNIKA ZA ŠKOLSKU 2022/2023 i 2023/2024.GODINU**

**FILOZOFSKI FAKULTET U NIKŠIĆU**

**1. NAZIV PROGRAMA: KREATIVNE MOGUĆNOSTI RAZVIJANJA POČETNIH MATEMATIČKIH POJMOVA (211)**

**Oblast stručnog usavršavanja:** Podsticaj razvoja djece u predškolskom vaspitanju i

 obrazovanju

**Autori:** Prof. dr Veselin Mićanović

**Kontakt osoba:** Prof. dr Veselin Mićanović

**Adresa:** (posao: Filozofski fakultet, Ulica Danila Bojovića bb, 81400 Nikšić) **e-mail:** vele-nk@t-com.me , veselinm@ucg.ac.me

**Opšti cilj programa(do 200 karaktera):** Cilj programa je podsticanje nastavnika (vaspitača i učitelja) na proširivanje znanja i primjenu različitih kreativnih tehnika, igri, materijala i sredstava za rad u razvijanju početnih matematičkih pojmova.

**Specifični ciljevi programa (do 450 karaktera):**

* Praktična primjena različitih načina razvijanja predmatematičkih vještina.
* Proširiti znanja o domenima i konkretnim djelovanjima vaspitača u razvijanju predmatematičkih vještina.
* Proširiti znanja o domenima i konkretnim djelovanjima učitelja u razvijanju matematičkih vještina.
* Uvidjeti mogućnosti primjene ručno izrađenih manipulativnih materijala u matematičkom centru interesovanja i mogućnostima upotrebe različitih vrasta igara u razvijanju matematičkih pojmova.

**Ciljna grupa:** Nastavnici (vaspitači i učitelji)

**Metode i tehnike rada:**

Obuka je interaktivnog tipa (radionice). Metode koje se koriste su: metoda razgovora, praktičnog rada, rješavanja problema i aktivnog učenja kroz individualni i rad u manjim grupama; panel prezentacije i diskusije

**Teme:**

1. Metodičke implikacije i smjernice u procesu razvijanja početnih matematičkih pojmova;
2. Polja i konkretna djelovanja vaspitača u razvijanju predmatematičkih vještina;
3. Mogućnosti primjene ručno izrađenih manipulativnih materijala u matematičkom centru interesovanja;
4. Igre namjenjene usvajanju početnih matematičkih pojmova.

**Način realizacije programa (neposredno, online):** Neposredno, online

**Trajanje programa (broj dana i broj sati efektivnog rada):** 1 radni dan – 8 sati

**Broj učesnika u grupi:** 20 do 30

**Ishod učenja:** Veće razumijevanje različitih mogućnosti za razvijanje početnih matematičkih pojmova, kao i veća praktična primjena kreativnih tehnika, različitih igara, manipulativnih materijala (ručno pravljenih) i sredstava za rad u Metodici razvijanja početnih matematičkih pojmova.

**Teme obuhvaćene programom:**

* Metodičke implikacije i smjernice u procesu razvijanja početnih matematičkih pojmova;
* Polja i konkretna djelovanja vaspitača u razvijanju predmatematičkih vještina;
* Polja i konkretna djelovanja učitelja u razvijanju matematičkih vještina;
* Mogućnosti primjene ručno izrađenih manipulativnih materijala u matematičkom centru interesovanja;
* Igre namjenjene usvajanju početnih matematičkih pojmova.

**2. NAZIV PROGRAMA: VJEŽBE SVAKODNEVNOG ŽIVOTA U MONTESORI PEDAGOGIJI (215)**

**Oblast stručnog usavršavanja:** Podsticaj razvoja djece u predškolskom vaspitanju i obrazovanju

**Autori:** prof. dr Veselin Mićanović, prof. dr Tatjana Novović.

**Kontakt osoba:** Prof. dr Veselin Mićanović

**Adresa:** (posao: Filozofski fakultet, Ulica Danila Bojovića bb, 81400 Nikšić) **e-mail:** vele-nk@t-com.me , veselinm@ucg.ac.me

**Opšti cilj programa:**

Cilj programa je upoznati nastavnike predškolskog vaspitanja i obrazovanja sa vježbama svakodnevnog života (briga o sebi, briga o okolini, njegovanje socijalnih vještina i odnosa, vježbe tišine) u Montesori pedagogiji.

**Specifični ciljevi programa:**

* Upoznati značaj i značenje vježbi svakodnevnog života u Montesori pedagogiji;
* Analizirati različite vrste, tipove i grupe vježbi svakodnevnog života;
* Uočiti način na koji ove vježbe utiču na podsticanje interesovanja djeteta i njegovih vještina za učenje jezika, matematike i prirode (kosmičkog vaspitanja po Montesori terminologiji);
* Razviti vještine izrade materijala za vježbe svakodnevnog života;
* Kreirati vježbe svakodnevnog života.

**Ciljna grupa:**

* Nastavnici/profesori predškolskog vaspitanja i obrazovanja, stručni saradnici.

**Metode i tehnike rada:**

Seminar će biti realizovan kombinovanjem prezentacija i radionica, tj. dominira obuka interaktivnog tipa.

**Ishod učenja:** Učesnici će:

* Upoznati značaj i značenje vježbi svakodnevnog života u Montesori pedagogiji;
* Analizirati različite vrste, tipove i grupe vježbi svakodnevnog života;
* Uočiti način na koji ove vježbe utiču na podsticanje interesovanja djeteta i njegovih vještina za učenje jezika, matematike i prirode (kosmičkog vaspitanja po Montesori terminologiji);
* Razviti vještine izrade materijala za vježbe svakodnevnog života;
* Kreirati vježbe svakodnevnog života.

**Teme:**

1. Vježbe svakodnevnog života u Montesori pedagogiji; Značaj ovih vježbi, uloga u dječijem razvoju i učenju.
2. Vježbe za brigu o sebi i vježbe za brigu o okolini;
3. Vježbe za razvoj socijalnih vještina i odnosa. Vježbe tišine i vježbe koordinacije pokreta.
4. Izrada materijala i planiranje aktivnosti za vježbe svakodnevnog života.

**Način realizacije programa (neposredno, online):** Obuku je moguće realizovati neposredno ili onlajn.

**Trajanje programa (broj dana i broj sati efektivnog rada):** 1 radni dan – 6 sati

**Broj učesnika u grupi:** 20 do 30

**3. NAZIV PROGRAMA: PODSTICANJE SENZOMOTORNOG RAZVOJA PREMA MONTESORI PEDAGOGIJI (216)**

**Oblast stručnog usavršavanja:** Podsticaj razvoja djece u predškolskom vaspitanju i obrazovanju

**Autori:** prof. dr Tatjana Novović, prof. dr Veselin Mićanović

**Odgovorna osoba (koordinator):** prof. dr Tatjana Novović

**Adresa:** Ulica Danila Bojovića bb, 81400 Nikšić; **E-mail:** tabo@t-com.me

**Opšti cilj programa:**

Cilj programa je upoznati nastavnike predškolskog vaspitanja i obrazovanja sa Montesori pristupom senzomotornom razvoju djeteta predškolskog uzrasta.

**Specifični ciljevi programa:**

* Upoznati karakteristike dječijeg senzomotornog razvoja i njegovog značaja u Montesori pedagogiji;
* Razviti vještine za podsticanje dječijeg senzomotornog razvoja, za upotrebu gotovih materijala i za oblikovanje novih;
* Analizirati značaj i značenje perioda posebne osjetljivosti za učenje;
* Kreirati materijale, zadatke i aktivnosti za podsticanje senzomotornog razvoja predškolske djece.

**Ciljna grupa:**

* Nastavnici/profesori predškolskog vaspitanja i obrazovanja, stručni saradnici

**Metode i tehnike rada:**

Seminar će biti realizovan kombinovanjem prezentacija, radionica i stanica, tj. dominira obuka interaktivnog tipa.

**Ishod učenja:** Učesnici će:

* Upoznati karakteristike dječijeg senzomotornog razvoja i njegovog značaja u Montesori pedagogiji;
* Razviti vještine za podsticanje dječijeg senzo-motornog razvoja, za upotrebu gotovih materijala i za oblikovanje novih;
* Analizirati značaj i značenje perioda posebne osjetljivosti za učenje;
* Kreirati zadatke i aktivnosti za podsticanje senzo-motornog razvoja predškolske djece.

**Teme:**

1. Senzomotorni razvoj u Montesori pedagogiji: mjesto, uloga, značaj.

2. Aktivnosti i materijali za izoštravanje čula vida (upoznavanje dimenzija, boja i oblika). Lekcija u tri stepena (koraka).

3. Aktivnosti i materijali za izoštravanje čula: dodira, sluha, mirisa, te za razvoj percepcije težine i toplote.

4. Izrada materijala za podsticanje senzomotornog razvoja.

**Način realizacije programa (neposredno, online):** Seminar je moguće realizovati neposredno ili onlajn.

**Trajanje programa (broj dana i broj sati efektivnog rada):** 1 radni dan – 6 sati

**Broj učesnika u grupi:** 20 do 30

**4. NAZIV PROGRAMA: RAZVOJ I UČENJE U PRIRODI (222)**

**Oblast stručnog usavršavanja:** Podsticaj razvoja djece u predškolskom vaspitanju i obrazovanju

**Autori:** Prof. dr Veselin Mićanović, Prof. dr Tatjana Novović

**Kontakt osoba:** Prof. dr Veselin Mićanović

**Adresa:** (posao: Filozofski fakultet, Ulica Danila Bojovića bb, 81400 Nikšić) **E-mail:** vele-nk@t-com.me , veselinm@ucg.ac.me

**Opšti cilj programa(do 200 karaktera):**

Cilj programa je upoznati aktere predškolskog vaspitanja sa: mogućnostima i prednostima realizacije programskih aktivnosti u prirodi, načinom planiranja i realizacije programskih ishoda u prirodi.

**Specifični ciljevi programa (do 450 karaktera):**

- Razvijanje metodologije učenja djece ranog i predškolskog uzrasta u pridodi.

- Prepoznavanje prirodnih resursa u funkciji realizacije propisanog i planiranog,

- Prepoznavanje propisanih i planiranih ciljeva/ishoda koji se mogu realizovati u prirodi.

- Izrada plana realizacije programskih ciljeva/ishoda u prirodi

- Razrada aktivnosti učenja u prirodi

**Ciljna grupa:**

* nastavnici predškolskog vaspitanja (vaspitači)
* medicinski radnici,
* stručni saradnici u vrtiću (pedagozi, psiholozi, pomoćnici i direktori vrtića)

**Metode i tehnike rada:**

Obuka interaktivnog tipa – radionice, rad u malim grupama, panel prezentacije i diskusije

**Ishod učenja:**

- Razumije metodologiju razvoja i učenja djece ranog i predškolskog uzrasta u pridodi.

- Prepoznaje prirodne resurse u funkciji realizacije propisanog i planiranog,

- Prepoznaje propisane i planirane ciljeve/ishode koji se mogu realizovati u prirodi.

- Pravi jasan plan realizacije programskih ciljeva/ishoda u prirodi

- Razrađuje aktivnosti učenja u prirodi

**Teme obuhvaćene programom:**

1. Pojam, značaj i specifičnosti ranog i predškolskog razvoja i učenja u prirodi

2. Metodologija podsticanja razvoja, planiranja i realizacije učenja u Prirodi.

3. Prepoznavanje mogućih ciljeva/ishoda podsticajnih za razvoj i učenje u prirodi, Radionica 1: Planiranje jednog modela učenja u prirodi

4. Radionica 2: Razrada aktivnosti praktičnog modela učenja u prirodi s akcentom na razvoj individualnih potencijala, Evaluacija

**Način realizacije programa (neposredno, online):** neposredno, online

**Trajanje programa (broj dana i broj sati efektivnog rada):** 1 radni dan (8 sati, 4 radionice)

**Broj učesnika u grupi:** 20 do 30

**5. NAZIV PROGRAMA: PRILAGOĐAVANJE TEHNIKA PLASTIČNOG OBLIKOVANJA (VAJANJE) I JEDNOSTAVNOG OTISKIVANJA (GRAFIKA) DJECI PREDŠKOLSKOG UZRASTA (223)**

**Oblast stručnog usavršavanja:** Podsticaj razvoja djece u predškolskom vaspitanju i obrazovanju

**Autori:** Prof. dr Ana Miljkovac, Prof. dr Veselin Mićanović

**Kontakt osoba:** Prof. dr Ana Miljkovac, Prof. dr Veselin Mićanović

**Adresa:** Filozofski fakultet, Ulica Danila Bojovića b.b. 81400 Nikšić,

**E-mail:** miljkovacana@gmail.com , veselinm@ucg.ac.me

**Opšti cilj programa(do 200 karaktera):** Podsticanje nastavnika-vaspitača na razumijevanja značaja vajarskih i grafičkih materijala i postupaka i razumijevanje razloga zbog kojih tim materijalima treba dati isti značaj na predškolskom uzrastu kao crtačkim i slikarskim.

**Specifični ciljevi programa (do 450 karaktera):** Nastavnici će uvidjeti značaj upotrebe:

* materijala za plastično oblikovanjeu razvoju imaginacije, prostornog mišljenja, kreativnosti i sitne motorike kod djece predškolskog uzrasta,
* gline kao mekog vajarskog materijala,
* pijeska za plastično oblikovanje i jednostavnog livenja reljefa u gipsu,
* jednostavnih svakodnevnih predmeta kao uvoda u svijet grafike kao vrste Likovne umjetnosti,
* štampe na gotovim i oslikanim ton papirima,
* grafičkih materijala i tehnika djeci predškolskog izrasta.

**Ciljna grupa:** Nastavnici/vaspitači

**Metode i tehnike rada:**

Obuka je interaktivnog tipa (radionice). Metode koje se koriste su: metoda razgovora, praktičnog rada, rješavanja problema i aktivnog učenja kroz individualni i rad u manjim grupama; panel prezentacije i diskusije.

**Ishod učenja:**

Veća praktična primjena vajarskih i grafičkih materijala i tehnika u vrtiću i time bogaćenje mogućnosti za dječje kreativno izražavanje.

**Teme obuhvaćene programom:**

* Materijali za plastično oblikovanje: plejdo i meka žica.;
* Materijali za plastično oblikovanje: glina;
* Materijali za jednostavno otiskivanje, štampanje, grafički postupci: gotovi šabloni i karton- rez;
* Materijali za plastično oblikovanje: pijesak i gips.

**Način realizacije programa (neposredno, online):** Neosredno, online

**Trajanje programa (broj dana i broj sati efektivnog rada):** 1 radni dan – 8 sati

**Broj učesnika u grupi:** 20 do 30

**6. NAZIV PROGRAMA: OSNOVE KORIŠĆENJA RAČUNARA I OSNOVE UPOTREBE INTERNETA (252)**

**Oblast stručnog usavršavanja:** Multidisciplinarni pristup nastavi (STEM, medijska i Jezička pismenost, digitalne kompetencije, PISA zadaci itd.)

**Autori:** Prof. dr Veselin Mićanović, Vasko Milatović

**Kontakt osoba:** Prof. dr Veselin Mićanović

**Adresa:** (posao: Filozofski fakultet, Ulica Danila Bojovića bb, 81400 Nikšić) **E-mail:** vele-nk@t-com.me , veselinm@ucg.ac.me

**Opšti cilj programa(do 200 karaktera):** Podsticanje vaspitaca, nastavnika i stručnih saradnika na sticanje i snaženje vještina koje se odnose na adekvatnu upotrebu računara i Interneta.

**Specifični ciljevi programa (do 450 karaktera):**

Modul I:

* Nastavnici će razumijeti i praktično primjeniti koncepte Web pretraživanja, adekvatnog preuzimanja informacija sa Interneta, osnovne koncepte online komunikacije, komunikaciju putem emaila, alate podešavanja.

Modul II:

* Nastavnici će razumijeti važnost uporednog rada sa raznorodnim dokumentima, kreiranje i formatiranja teksta, tabelarnog prikaza raznorodnih podataka, kreiranje tabela i upotrebu grafičkih objekata, podešavanje online pošte, primanja/slanja cirkularnih pisama, štampanje.

**Ciljna grupa:** Vaspitači, nastavnici i stručni saradnici u školi.

**Metode i tehnike rada:**

Metode koje se koriste su: metoda razgovora, praktičnog rada, rješavanja problema i aktivnog učenja kroz primarno individualn rad (samostalan rad za jednim PC-om), a zatim panel prezentacije i diskusije.

**Ishod učenja:**

Veća i uspješnija praktična uspješna primjena računara u svakodnevnim aktivnostima, kroz sticanje vještina i informacionih kompetencija.

**Teme obuhvaćene programom:**

Modul I

* Koncepti Web pretraživanja i praktična primjena;
* Pristup i procjene informacija na Internetu;
* Koncepti online komunikacije;
* Email.

Modul II

* Korišćenje aplikacija;
* Kreiranje i formatiranje dokumenata;
* Grafički prikazi/objekti;

Objedinjavanje online pošte – Mail merge.

**Način realizacije programa (neposredno, online):** Neposredno, online

**Trajanje programa (broj dana i broj sati efektivnog rada):** 2 radna dana (II modula) – 16 sati

**Broj učesnika u grupi:** 20 do 30